Medikonių geležinkelio stotis

Medikonių geležinkelio stotis – buvusi stotis Panevėžio rajono savivaldybėje, vakariniame Medikonių kaimo pakraštyje, prie Panevėžio–Joniškėlio geležinkelio. Išlikęs raudonų plytų stoties pastatas – kultūros paveldo objektas (unikalus Nr. ).

 Istorija 

1937–1938 m. buvo nutiestas Panevėžio–Joniškėlio siaurasis geležinkelis, tuo laiku pastatyta ir Medikonių stotis, atidaryta 1938 m. Čia pastatytas dviaukštis namas geležinkelio tarnautojams (2 butai), patalpos keleiviams, sandėliai, ūkiniai pastatai.Panevėžio-Joniškėlio geležinkelis baigiamas statyti. „Lietuvos aidas“, 1938-08-31, psl. 1. Šio ruožo stotyse įrengti vandens bokštai, hidrokolonėlės, vandens šuliniai, semaforai.Panevėžio siaurojo geležinkelio kompleksas. Pavb.lt (tikrinta 2023-08-15).

Iki 1976–1979 m. Medikonių stotelė turėjo gyvenvietės statusą. XX a. pabaigoje Panevėžio–Joniškėlio ruožu eismas apribotas, o 1996 m. liepos 1 d. išvis nutrauktas.Po dešimties metų pertraukos siaurukas sugrįžta į Joniškėlį. 2007-02-20, Delfi.lt (tikrinta 2023-08-15). 

1996 m. stoties pastatas įtrauktas į Kultūros vertybių registrą.

 Šaltiniai 

Kategorija:Panevėžio rajono savivaldybės geležinkelio stotys
Kategorija:Panaikintos Panevėžio rajono savivaldybės gyvenvietės
Kategorija:Lietuvos kultūros vertybės: geležinkelio stotys